
8 Ιουνίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 1985 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Ανοιχτή Πρόσκληση εκδήλωσης ενδιαφέροντος για 
την πλήρωση της θέσης του Προέδρου της Αρχής 
Εξέτασης Προδικαστικών Προσφυγών (Α.Ε.Π.Π.). 

2 Τροποποίηση της αριθμ. πρωτ. ΔΙ.Π.Α.Ε.Ε. 
1189600 ΕΞ 2016/29-12-2016 (ΦΕΚ Β' 4396/2016) 
απόφασης του Γενικού Γραμματέα Δημοσίων 
Εσόδων περί καθορισμού του αριθμού φορολο¬ 
γικών ελέγχων και ερευνών που θα διενεργηθούν 
κατά το έτος 2017 από τις Υ.Ε.Δ.Δ.Ε. 

ΔΙΟΡΘΩΣΕΙΣ ΣΦΑΛΜΑΤΩΝ 

3 Διόρθωση σφάλματος στην 25599/1453/2-6-2017 
απόφαση του Υφυπουργού Εργασίας, Κοινωνι¬ 
κής Ασφάλισης και Κοινωνικής Αλληλεγγύης που 
δημοσιεύθηκε στο ΦΕΚ 1942/06.06.2017 (τ.Β') με 
θέμα: «Τροποποίηση της 61502/3399/30-12-2016 
(ΦΕΚ Β' 4330) απόφασης του Υπουργού Εργασί¬ 
ας, Κοινωνικής Ασφάλισης και Κοινωνικής Αλλη¬ 
λεγγύης "Προσδιορισμός της βάσης υπολογισμού 
ασφαλιστικών εισφορών αυτοαπασχολούμενων 
και ελεύθερων επαγγελματιών από 1 η. 1 ου. 2017"» 


ΑΠΟΦΑΣΕΙΣ 

Αριθμ. 44371 _ (1) 

Ανοιχτή Πρόσκληση εκδήλωσης ενδιαφέροντος 
για την πλήρωση της θέσης του Προέδρου της 
Αρχής Εξέτασης Προδικαστικών Προσφυγών 
(Α.Ε.Π.Π.). 

Ο ΥΠΟΥΡΓΟΣ ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη τις διατάξειςτου ν. 4412/2016 (ΑΊ 47) 
απευθύνει ανοιχτή πρόσκληση εκδήλωσης ενδιαφέρο¬ 
ντος για την πλήρωση της θέσης του Προέδρου της Αρ¬ 


χής Εξέτασης Προδικαστικών Προσφυγών (Α.Ε.Π.Π.) με 
πενταετή θητεία, η οποία προβλέπεται στις διατάξεις του 
άρθρου 348 του νόμου αυτού, όπως ισχύει. 

Α. Σύσταση και συγκρότηση της Αρχή Εξέτασης Προ- 
δικαστικών Προσφυγών (ΑΕΠΠ). 

1. Η Αρχή Εξέτασης Προδικαστικών Προσφυγών 
(ΑΕΠΠ) που συστάθηκε με το άρθρο 347 του ν. 4412/ 
2016 (Α' 147), όπως ισχύει, έχει ως έργο την επίλυση των 
διαφορών που ανακύπτουν κατά το στάδιο που προη¬ 
γείται της σύναψης των συμβάσεων δημοσίων έργων, 
προμηθειών και υπηρεσιών, ύστερα από την άσκηση 
προδικαστικής προσφυγής. Η ΑΕΠΠ έχει ως έδρα τον 
Νομό Αττικής (κτίριο ΚΕΡΑΝΗ, Λεωφ. Θηβών 196-198). 

2. Η ΑΕΠΠ απολαύει λειτουργικής ανεξαρτησίας, διοι¬ 
κητικής και οικονομικής αυτοτέλειας και δεν υπόκειται 
σε έλεγχο ή εποπτεία από κυβερνητικά όργανα ή άλλες 
διοικητικές αρχές. Υπόκειται μόνο στον έλεγχο της Βου¬ 
λής, σύμφωνα με το κανονισμό της. 

3. Η Αρχή αποτελείται από τριάντα ένα (31) μέλη, από 
τα οποία ένα (1) μέλος είναι Πρόεδρος. 

Β. Περιγραφή της θέσης. 

1. Αρμοδιότητες. 

Ο Πρόεδρος της Αρχής Εξέτασης Προδικαστικών Προ¬ 
σφυγών (ΑΕΠΠ) έχει την ευθύνη λειτουργίας της Αρχής 
και ασκεί όλες τις προς τούτο αρμοδιότητες. Ενδεικτικά: 

α) εκπροσωπεί την ΑΕΠΠ δικαστικώς και εξωδίκως, 
ενώπιον των δικαστηρίων, κάθε άλλης δημόσιας αρχής 
και τρίτων, 

β) συντονίζει και κατευθύνει τη λειτουργία της ΑΕΠΠ 
και των οργανικών μονάδων αυτής και ασκεί την πειθαρ¬ 
χική εξουσία επί του προσωπικού της ΑΕΠΠ ως πειθαρ¬ 
χικός προϊστάμενος αυτού, 

γ) μεριμνά για την κατάρτιση του προϋπολογισμού, 
του απολογισμού και του ισολογισμού της ΑΕΠΠ, τη 
διαχείριση των οικονομικών της και τη διάθεση των πι¬ 
στώσεων, σύμφωνα με τις διατάξεις των Κανονισμών 
Λειτουργίας και Οικονομικής Διαχείρισης και της κείμε¬ 
νης νομοθεσίας, 

δ) ορίζει τα θέματα των συνεδριάσεων της ΑΕΠΠ σε 
Ολομέλεια και 

ε) ορίζει τους προέδρους των κλιμακίων. 

2. Διαδικασία επιλογής του Προέδρου της ΑΕΠΠ. 

Ο Πρόεδρος της ΑΕΠΠ επιλέγεται από τον Υπουργό 
Δικαιοσύνης, Διαφάνειας και Ανθρωπίνων Δικαιωμάτων 
και, ύστερα από γνώμη της Επιτροπής Θεσμών και Δια¬ 
φάνειας της Βουλής, διορίζεται με πράξη του Υπουργι¬ 
κού Συμβουλίου. 

3. Αποδοχές. 

Ως προς τις αποδοχές εφαρμόζεται η παρ. 4 του άρ¬ 
θρου 22 του ν. 4354/2015 (ΑΊ76). Επίσης, η παρ. 13 
του άρθρου 13 του ν. 2703/1999 (Α' 72), όπως αντικα- 
ταστάθηκε με το άρθρο 53 του ν. 4456/2017 (Α' 24), έχει 
εφαρμογή για τον Πρόεδρο της Αρχής Εξέτασης Προδι- 
καστικών Προσφυγών. 

Γ. Νόμιμες προϋποθέσεις - Προσόντα. 

Οι υποψήφιοι για τη πλήρωση της θέσης του Προέ¬ 
δρου της ΑΕΠΠ πρέπει να έχουν την ιδιότητα του συ¬ 
νταξιούχου δικαστικού λειτουργού του Συμβουλίου της 
Επικράτειας ή του Ελεγκτικού Συνεδρίου ή των Διοικητι¬ 
κών Εφετείων από το βαθμό του Προέδρου Εφετών και 
άνω ή συνταξιούχου λειτουργού του Νομικού Συμβου¬ 
λίου του Κράτους, με εμπειρία στο δίκαιο των δημοσίων 
συμβάσεων. 

Δ. Κωλύματα - Ασυμβίβαστα. 

α) Στο πρόσωπο των υποψηφίων δεν πρέπει να συ¬ 
ντρέχουν τα κωλύματα της παρ. 4 του άρθρου 3 του 
ν. 3051/2002 (Α' 220). 

β) Ο Πρόεδρος της ΑΕΠΠ είναι πλήρους και αποκλει¬ 
στικής απασχόλησης, τελεί δε, για το λόγο αυτό, σε 
αναστολή άσκησης οποιοσδήποτε έμμισθου δημοσίου 
ή δικηγορικού λειτουργήματος ή οποιοσδήποτε επαγ¬ 
γελματικής δραστηριότητας. Ο ΠρόεδροςτηςΑΕΠΠ,αν 
κατέχει οποιαδήποτε έμμισθη θέση στον δημόσιο τομέα, 
απαλλάσσεται, κατά τη διάρκεια της θητείας του, από 
την υποχρέωση άσκησης των καθηκόντων της θέσης 
του. Ο Πρόεδρος της ΑΕΠΠ απαγορεύεται να είναι μέλος 
δικηγορικής εταιρείας κατά τη θητεία του. 

γ) Ο Πρόεδρος της ΑΕΠΠ απαγορεύεται, κατά τη 
διάρκεια της θητείας του, να ασκεί οποιοσδήποτε εί¬ 
δους εμπορική δραστηριότητα στον τομέα των δημο¬ 
σίων συμβάσεων του ν. 4412/2016 και ιδίως να είναι 
μέτοχος ή να εμπλέκεται με οποιοδήποτε τρόπο σε 
οικονομικό φορέα που αναπτύσσει δραστηριότητα 
στον τομέα αυτό. 

δ) Ο Πρόεδρος της ΑΕΠΠ απαγορεύεται, κατά τη διάρ¬ 
κεια της θητείας του, να είναι μέλος πολιτικού κόμματος. 

ε) Δεν διορίζεται Πρόεδρος της ΑΕΠΠ εκείνος ο οποί¬ 
ος έχει ο ίδιος ή ο σύζυγος του ή συγγενής του μέχρι β' 
βαθμού ή οποιοδήποτε άλλο πρόσωπο, φυσικό ή νομικό, 
με το οποίο συνδέεται στενά, άμεσο, προσωπικό, οικο¬ 
νομικό ή άλλου είδους συμφέρον, το οποίο επηρεάζει ή 
φαίνεται να επηρεάζει την αμερόληπτη και αντικειμενική 
κρίση του κατά την άσκηση των καθηκόντων του. 

Ε. Διαδικασία υποβολής αιτήσεων συμμετοχής (υπο¬ 
ψηφιοτήτων). 

1. Οι ενδιαφερόμενοι που πληρούν τις νόμιμες προ¬ 
ϋποθέσεις για διορισμό στην προκηρυσσόμενη θέση 
και διαθέτουν τα απαιτούμενα από την παρούσα προ¬ 
κήρυξη τυπικά και ουσιαστικά προσόντα καλούνται να 
συμπληρώσουν την σχετική αίτηση που έχει αναρτηθεί 


στο 5ίΐθ του Υπουργείου Δικαιοσύνης, Διαφάνειας και 
Ανθρωπίνων Δικαιωμάτων και να την υποβάλλουν είτε 
αυτοπροσώπως είτε με άλλο εξουσιοδοτημένο από 
αυτούς πρόσωπο, εφόσον η εξουσιοδότηση φέρει την 
υπογραφή τους θεωρημένη από δημόσια αρχή, είτε 
ταχυδρομικά με συστημένη επιστολή στην ακόλουθη 
διεύθυνση: 

Υπουργείο Δικαιοσύνης, Διαφάνειας και Ανθρωπίνων 
Δικαιωμάτων 

Τμήμα Διοίκησης και Εκπαίδευσης Ανθρώπινου Δυ¬ 
ναμικού 

Μεσογείων 96 Τ.Κ. 11527. 

2. Οι αιτήσεις πρέπει να συνοδεύονται από: α) αναλυ¬ 
τικό βιογραφικό σημείωμα, β) υπεύθυνη δήλωση ότι στο 
πρόσωπο του υποψηφίου δεν συντρέχει κάποιο από τα 
προβλεπόμενα κωλύματα διορισμού ή ότι αν ο υποψή¬ 
φιος επιλεγεί θα προβεί, αμέσως μετά την διατύπωση 
γνώμης από την Επιτροπή Θεσμών και Διαφάνειας και 
πριν τον διορισμό του στις απαιτούμενες ενέργειες προς 
άρση τυχόν κωλύματος, καθώς και γ) οποιοδήποτε σχε¬ 
τικό έγγραφο αποδεικνύει την απαιτούμενη εμπειρία 
στον τομέα των δημοσίων συμβάσεων. 

3. Η προθεσμία υποβολής των αιτήσεων είναι δέκα 
(10) ημέρες (υπολογιζόμενες ημερολογιακά) και αρχίζει 
από την επόμενη ημέρα της δημοσίευσης της παρούσας 
πρόσκλησης στην Εφημερίδα της Κυβερνήσεως. 

Στην περίπτωση αποστολής των αιτήσεων ταχυδρομι- 
κώς το εμπρόθεσμο των αιτήσεων κρίνεται με βάση την 
ημερομηνία που φέρει ο φάκελος αποστολής, ο οποίος 
μετά την αποσφράγιση του επισυνάπτεται στην αίτηση 
των υποψηφίων. 

Η πρόσκληση αυτή να δημοσιευθεί στην Εφημερίδα 
της Κυβερνήσεως. 

Αθήνα, 7 Ιουνίου 2017 

Ο Υπουργός 

ΣΤΑΥΡΟΣ ΚΟΝΤΟΝΗΣ 


Αριθμ. ΕΜΠ 625 (2) 

Τροποποίηση της αριθμ. πρωτ. ΔΙ.Π.Α.Ε.Ε. 
1189600 ΕΞ 2016/29-12-2016 (ΦΕΚ Β' 4396/2016) 
απόφασης του Γενικού Γραμματέα Δημοσίων 
Εσόδων περί καθορισμού του αριθμού φορολο¬ 
γικών ελέγχων και ερευνών που θα διενεργηθούν 
κατά το έτος 2017 από τις Υ.Ε.Δ.Δ.Ε. 

Ο ΔΙΟΙΚΗΤΗΣ ΤΗΣ ΑΝΕΞΑΡΤΗΤΗΣ 
ΑΡΧΗΣ ΔΗΜΟΣΙΩΝ ΕΣΟΔΩΝ 

Έχοντας υπόψη: 

1 .α) Τις διατάξεις της παραγράφου 2 του άρθρου 26 
του ν. 4174/2013 (ΦΕΚ Α' 170) όπως ισχύει, 

β) Τις διατάξεις του άρθρου 61 του ν. 4342/2015 
(Α' 143/2015), όπως ισχύει. 

2. Το Κεφάλαιο Α’ «Σύσταση Ανεξάρτητης Αρχής Δη¬ 
μοσίων Εσόδων» του Μέρους Πρώτου του ν. 4389/2016 
(ΦΕΚ 94 Α72016) και ειδικότερα της υποπαραγράφου 

β' της παραγράφου 2 και των υποπαραγράφων α' και β' 
της παρ. 6 του άρθρου 14, καθώς και των παραγράφων 
2 και 3 του άρθρου 41 του νόμου αυτού. 

3. Την με αρ. Δ. ΟΡΓ. Α 1036960 ΕΞ 2017/10-3-2017 
(Φ.Ε.Κ 968 Β722.03.2017) απόφαση του Διοικητή της 
Ανεξάρτητης Αρχής Δημοσίων Εσόδων «Οργανισμός 
της Ανεξάρτητης Αρχής Δημοσίων Εσόδων». 

4. Την αριθμ. 1/20-1-2016 (ΦΕΚ Υ.Ο.Δ.Δ. 18/2016) πρά¬ 
ξη του Υπουργικού Συμβουλίου «Επιλογή και διορισμός 
Γενικού Γραμματέα της Γενικής Γραμματείας Δημοσίων 
Εσόδων του Υπουργείου Οικονομικών», σε συνδυασμό 
με τις διατάξεις του πρώτου εδαφίου της παρ. 2β' του 
άρθρου 41 του ν. 4389/2016. 

5. Την αριθμ. Δ 6Α 1058824 ΕΞ 2014/08.04.2014 (Φ.Ε.Κ. 
865 Β72014, 1079 Β72014 και 1846 Β72014) απόφαση 
του Γενικού Γραμματέα Δημοσίων Εσόδων (Γ.Γ.Δ.Ε.) με την 
οποία συστήθηκε η Υπηρεσία Ερευνών και Διασφάλισης 
Δημοσίων Εσόδων. 

6. Την αριθμ. Δ.ΟΡΓ.Α1139240ΕΞ2015/29-10-2015 
(Φ.Ε.Κ. 2329 Β72015) απόφαση του Αναπληρωτή Γενικού 
Γραμματέα μετην οποία τροποποιήθηκε και συμπληρώθη¬ 
κε η ανωτέρω απόφαση, συστήθηκε μία (1) Ειδική Αποκε¬ 
ντρωμένη Υπηρεσία, επιπέδου Διεύθυνσης, η οποία υπά¬ 
γεται απευθείας στον Γενικό Γραμματέα Δημοσίων Εσόδων, 
με τίτλο «Διεύθυνση Προγραμματισμού και Αξιολόγησης 
Ελέγχων και Ερευνών» (ΔΙ.Π.Α.Ε.Ε.), τρεις (3) Περιφερεια¬ 
κές Υπηρεσίες, επιπέδου Διεύθυνσης, με τίτλο «Υπηρεσίες 
Ερευνών και Διασφάλισης Δημοσίων Εσόδων» (Υ.Ε.Δ.Δ.Ε.), 
στη Θεσσαλονίκη, στην Πάτρα και το Ηράκλειο και μετα¬ 
τράπηκε η «Υπηρεσία Ερευνών και Διασφάλισης Δημοσίων 
Εσόδων» (Υ.Ε.Δ.Δ.Ε.), επιπέδου Διεύθυνσης, από Ειδική Απο¬ 
κεντρωμένη Υπηρεσία σε Περιφερειακή Υπηρεσία, με τίτλο, 
«Υπηρεσία Ερευνών και Διασφάλισης Δημοσίων Εσόδων 
Αττικής» (Υ.Ε.Δ.Δ.Ε. Αττικής), οι οποίες υπάγονται απευθείας 
στον Γενικό Γραμματέα αυτής και εποπτεύονται από την 
Διεύθυνση Προγραμματισμού και Αξιολόγησης Ελέγχων 
και Ερευνών (ΔΙ.Π.Α.Ε.Ε.). 

7. Την αριθμ. ΔΙ.Π.Α.Ε.Ε. 1189600 ΕΞ 2016/29-12-2016 
(ΦΕΚ Β' 4396/2016) απόφαση του Γενικού Γραμματέα 
Δημοσίων Εσόδων περί καθορισμού του αριθμού φο¬ 
ρολογικών ελέγχων και ερευνών που θα διενεργηθούν 
κατά το έτος 2017 από τις Υ.Ε.Δ.Δ.Ε. 

8. Την αριθμ. Δ.Σ.Σ. Α 1067278 ΕΞ 2017/05.05.2017 
απόφαση Διοικητή Α.Α.Δ.Ε. (ΦΕΚτ.Β' 1661/15-5-2017) 
"Επιχειρησιακό Σχέδιο Έτους 2017 της Α.Α.Δ.Ε." 

9. Τις διατάξεις του ν. 4472/2017 (ΦΕΚ Α' 74/19.5.2017) 
όπως ισχύει. 

10. Τις εκκρεμείς κατά την 31.12.2016 υποθέσεις ελέγ¬ 
χου και έρευνας των Υ.Ε.Δ.Δ.Ε. 

11. Τον αριθμό των ελεγκτών των Υ.Ε.Δ.Δ.Ε. κατά το 
χρόνο έκδοσης της παρούσας. 

12. Την ανάγκη ορθολογικής διαχείρισης και προτε- 
ραιοποίησηςτου πλήθους των εμπλεκομένων φυσικών 
και νομικών προσώπων σε υποθέσεις ελέγχου/έρευνας. 

13. Τον καθορισμό κριτηρίων ορθολογικής διαχείρισης 
των υποθέσεων των Υ.Ε.Δ.Δ.Ε. 

14. Τα κριτήρια εντοπισμού, ανάλυσης και αξιολόγη¬ 
σης κινδύνων, για την προτεραιοποίηση των φορολογι¬ 
κών ελέγχων που θα διενεργηθούν από τις Δ.Ο.Υ. και τα 
Ελεγκτικά Κέντρα κατά το έτος 2017. 


15. Το γεγονός ότι, από τις διατάξεις της απόφασης 
αυτής, δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Μετά την παράγραφο 2 της με αριθμό ΔΙ.Π.Α.Ε.Ε. 
1189600 ΕΞ 2016/29-12-2016 (ΦΕΚ Β' 4396/2016) από¬ 
φασης του Γενικού Γραμματέα Δημοσίων Εσόδων περί 
καθορισμού των φορολογικών ελέγχων και ερευνών που 
θα διενεργηθούν κατά προτεραιότητα κατά το έτος 2017, 
από τις Υπηρεσίες Ερευνών και Διασφάλισης Δημοσίων 
Εσόδων (Υ.Ε.Δ.Δ.Ε.), προστίθενται παράγραφοι ως εξής: 

«3. Οι υποθέσεις που ελέγχονται/ερευνώνται κατά 
προτεραιότητα επιλέγονται βάσει συνδυασμού κριτη¬ 
ρίων ορθολογικής διαχείρισης και ανάλυσης κινδύνου, 
τα οποία περιλαμβάνονται στο Παράρτημα I της παρού¬ 
σας και δεν δημοσιοποιούνται. 

Οι προς έλεγχο υποθέσεις κατατάσσονται ανά Υ.Ε.Δ.Δ.Ε. 
σε φθίνουσα σειρά ταξινόμησης, σύμφωνα με την τελική 
μοριοδοτησήτους, βάσει αυτοματοποιημένου μοντέλου 
αντικειμενικής αξιολόγησης. Από το σύνολο των εκκρε¬ 
μών υποθέσεων κάθε ελεγκτικής υπηρεσίας, ελέγχονται 
κατά προτεραιότητα οι υποθέσεις που συγκεντρώνουν 
την υψηλότερη μοριοδότηση, ακολουθώντας τη φθίνου¬ 
σα σειρά ταξινόμησης και μέχρι την επίτευξη τηςτεθείσας 
σε αυτές ετήσιας στοχοθεσίας, βάσει του Επιχειρησιακού 
Σχεδίου έτους 2017. Έλεγχοι και έρευνες που διενεργή- 
θηκαν μέχρι τη δημοσίευση της παρούσας, μειώνουν τον 
αριθμό των υπολοίπων υποθέσεων εκάστης υπηρεσίας 
που πρέπει να ολοκληρωθούν μέχρι την 31/12/2017. 

4. Οι προϊστάμενοι των Υ.Ε.Δ.Δ.Ε., εφόσον από στοι¬ 
χεία ή πληροφορίες που έχουν στη διάθεση τους και 
σε συνδυασμό με τις ισχύουσες διατάξεις κρίνουν ότι 
συντρέχει βάσιμος λόγος ελέγχου κατά προτεραιότητα 
υποθέσεων μη προτεραιοποιημένων, εισάγουν την προ¬ 
κρινόμενη υπόθεση σε σειρά κατάταξης ανάλογα με τη 
σημαντικότητά της, συνεκτιμώντας και τη σοβαρότητα 
των υποθέσεων που ανακατατάσσονται. Τα οριζόμενα 
στο προηγούμενο εδάφιο εφαρμόζονται και για τις υπο¬ 
θέσεις που δημιουργούνται από 01.01.2017 και εφεξής. 
Κάθε μεταβολή στη σειρά κατάταξης των υποθέσεων θα 
πρέπει να αιτιολογείται επαρκώς και να γνωστοποιείται 
άμεσα στη Διεύθυνση Προγραμματισμού και Αξιολόγη¬ 
σης Ελέγχων και Ερευνών (ΔΙ.Π.Α.Ε.Ε.). 

Ανεξαρτήτως των ανωτέρω, μπορούν να προκρίνονται 
οποτεδήποτε προς έλεγχο κατά προτεραιότητα υποθέ¬ 
σεις, κατόπιν σχετικών αιτημάτων των Εισαγγελικών 
Αρχών, του Διοικητή της Α.Α.Δ.Ε. και του Διευθυντή της 
ΔΙ.Π.Α.Ε.Ε. Οι υποθέσεις αυτές μειώνουν τον αριθμό των 
υπολοίπων υποθέσεων εκάστης υπηρεσίας που πρέπει 
να ολοκληρωθούν μέχρι την 31/12/2017. 

5. Σε κάθε περίπτωση κάλυψης των στόχων του Επι¬ 
χειρησιακού Σχεδίου έτους 2017, διενεργούνται έλεγχοι 
πέραν των στόχων. Η επιλογή των υποθέσεων αυτών 
γίνεται από τους Προϊσταμένους των Υ.Ε.Δ.Δ.Ε., ανε¬ 
ξαρτήτως σειράς κατάταξής τους, λαμβάνοντας υπόψη 
στοιχεία ή πληροφορίες που έχουν στη διάθεσή τους, τις 
ιδιαιτερότητες της κάθε υπόθεσης, το στάδιο ελέγχου 
στο οποίο βρίσκεται, καθώς και τον αριθμό των διαθέ¬ 
σιμων ελεγκτών. 

6. Ανεξάρτητα από τις κατά προτεραιότητα ελεγχόμε¬ 
νες υποθέσεις, ολοκληρώνονται άμεσα: 

ί) Υποθέσεις που αφορούν την διενέργεια μερικών επι¬ 
τόπιων στοχευμένων ελέγχων, καθώς και λοιπών ελέγ¬ 
χων πρόληψης για την διαπίστωση της εκπλήρωσης των 
φορολογικών υποχρεώσεων, της τήρησης των βιβλίων 
και της έκδοσης των φορολογικών στοιχείων, σύμφωνα 
με τις ισχύουσες διατάξεις, για φορολογουμένους που 
ασκούν οποιαδήποτε δραστηριότητα ή διακινούν αγαθά. 
Οι υποθέσεις αυτές για το 2017 ανέρχονται συνολικά 
σε 9.000. 

Μ) Υποθέσεις που αφορούν σε διασταυρωτικούς ελέγ¬ 
χους ενδοκοινοτικών συναλλαγών (νΐΕ5) και υποθέσεις 
πολυμερών (ταυτόχρονων) ελέγχων που διενεργούνται 
από ελληνικές και αλλοδαπές φορολογικές αρχές. 

7. Το Α'Τμήμα της ΔΙ.Π.Α.Ε.Ε. καθίσταται αρμόδιο, για 
την παρακολούθηση των μεταβολών στη σειρά κατάτα¬ 
ξης των υποθέσεων, καθώς και την υλοποίηση των υποθέ¬ 
σεων βάσει της φθίνουσας σειράς κατάταξής τους, μέχρι 
την επίτευξη των στόχων του επιχειρησιακού σχεδίου. 

8. Στο παράρτημα II της παρούσας δίνονται οδηγίες 
προς τις Υ.Ε.Δ.Δ.Ε. για την εφαρμογή των ανωτέρω ορι- 
ζομένων.» 


Η απόφαση αυτή να δημοσιευθεί στην Εφημερίδα της 
Κυβερνήσεως, πλην των Παραρτημάτων. 

Γαλάτσι, 6 Ιουνίου 2017 
Ο Διοικητής 
ΓΕΩΡΓΙΟΣ ΠΙΤΣΙΛΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(3) 

Στην 25599/1453/2-6-2017 απόφαση του Υφυπουργού 
Εργασίας, Κοινωνικής Ασφάλισης και Κοινωνικής Αλληλεγ¬ 
γύης που δημοσιεύθηκε στο ΦΕΚ1942/06.06.2017 (τ.Β ), 
στη σελίδα 19700 στην α' στήλη, στον 13ο στίχο εκ των 
άνω, διορθώνεται, 

το εσφαλμένο: «... το δεκαπλάσιο του εκάστοτε προ- 
βλεπομένου κατωτάτου...» 

στο ορθό: «...το δεκαπλάσιο του κατά τα ανωτέρω κα¬ 
τωτάτου...». 

(Από το Υπουργείο Εργασίας, Κοινωνικής 
Ασφάλισης και Κοινωνικής Αλληλεγγύης) 

